217 



Basidiers Kjærner vise sig yed en temmelig stærk Forstør- 

 relse kornede og synes at have en netf ormet Bygning. Kjær- 

 nelegeme tindes ikke. 



Denne primære Kjærne (Fig. 4) deler sig i 2 (Fig 7) 

 og kort efter dele Døttrekjærnerne sig igjen i 2, saa at Ba- 

 sidien indeholder 4 Kjærner, som have omtrent samme Ud- 

 seende som den primære Kjærne, men ere mindre (Fig. 8 — 10). 

 Det har ikke været mig muligt at følge Enkelthederne i 

 disse Kjærnedelinger, men to Gange lykkedes det mig dog 

 ved den primære Kjærnes Deling at iagttage nogle Delings- 

 stadier, sem tyde paa en indirekte Kjærnedeling. De ere 

 afbildede ved en stærk Forstørrelse i Fig. 5 og 6, som vise, 

 at Kjærnesubstansen har sondret sig i mere eller mindre 

 regelmæssigt krummede, traadformede Partier, som have ord- 

 net sig i to modsatte Grupper, adskilte ved et lyst æquato- 

 rialt Parti, som er vinkelret paa Basidiens Axe. I Fig. 5 

 bemærkes en Kjærnehule, som ikke har nogen Membran, 

 dannet af Kjærnesubstans. I Fig. 6 ses ikke Grændserne 

 mellem Kjærnen og det tilgrænsende Protoplasma; dette er 

 trængt ind i Kjærnehulen. 



Imedens Kjærnerne dele sig, begynde Sterigmerne at 

 voxe ud. Dette sker efter, at den første Kjærnedeling er 

 begyndt, men før de sidste ere færdige. Sterigmernes An- 

 tal er 4. Ofte kunde jeg ganske vist kun se to eller tre, 

 men da det let hænder ved Præparationen og ved Snittets 

 forskjellige Behandlinger, af et eller to af Sterigmerne af- 

 rives eller bøjes tilbage, saa at det skjules af Basidien, for- 

 moder jeg, at der altid er 4 Sterigmer og 4 Sporer. 



Naar Sterigmerne have naaet deres fulde Længde og 

 begynde at svulme op i Spidsen for at danne Sporerne, 

 begynde Kjærnerne at bevæge sig mod Toppen af Basidierne, 

 henimod Sterigmernes Basis. Disse ere meget snævre, især 

 for oven, idet de løbe noget spidst til, medens Sporerne ere 

 forholdsvis store, deres Diameter mange Gange større end 

 Sterigmernes. Hvis disse Kjærner skulle gaa igjennem 

 Sterigmerne, saa maa enten Kjærnerne eller Sterigmerne for- 



